சோடியம் டெட்ராசல்பைடு

சோடியம் டெட்ராசல்பைடு (Sodium tetrasulfide) என்பது Na2S4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாகக் காணப்படும் இச்சேர்மம் தண்ணீரில் நீராற்பகுப்பு அடைந்து கரைகிறது Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 365.. சில சிறப்புமிக்க பலபடிகளைத் தயாரிப்பதற்கு இது முன்னோடிச் சேர்மமாக பயன்படுகிறது. சோடியம்- கந்தகம் மின்கலன்களில் முன்மாதிரி இடைநிலையாகவும் இது பயன்படுகிறது.

 தயாரிப்பு 

தனிமநிலை கந்தகம் மற்றும் ஆல்ககால் கரைசலிலுள்ள சோடியம் ஐதரோசல்பைடு ஆகியன வினைபுரிந்து சோடியம் டெட்ராசல்பைடு உருவாகிறது:

2NaSH + 4 S   →   Na2S4  +  H2S

 கட்டமைப்பு 

கந்தக அணுக்களின் கோணல்மாணலான சங்கிலிகளை பல்சல்பைடு எதிர்மின் அயனிகள் ஏற்றுக் கொள்கின்றன. S-S பிணைப்புகளின் பிணைப்பு இடைவெளி 2.05 Å ஆகவும் S-S-S-S பிணைப்புகளின் இருமுகக் கோண அளவு கிட்டத்தட்ட 90° ஆகவும் அமைகின்றன.R. Tegman "The crystal structure of sodium tetrasulphide, Na2S4" Acta Crystallogr. (1973). B29, 1463-1469   

 வினைகள் மற்றும் பயன்கள் 

சோடியம் டெட்ராசல்பைடுடன் அமிலங்களைச் சேர்த்து சூடுபடுத்தினால் ஐதரசன் சல்பைடும் தனிமநிலை கந்தகமும் தோன்றுகின்றன. ஆல்க்கைலேற்றும் முகவர்களுடன் சேர்த்து சூடுபடுத்தினால் கரிம பல்சல்பைடுகள் உருவாகின்றன. குறுக்குப் பிணைப்பு முகவரான பிசு(டிரையீத்தாக்சிசிலில்புரோப்பைல்)டெட்ராசல்பைடை உற்பத்தி செய்ய பயன்படுவது இதன் வர்த்தகப் பயனாகும் :Thurn, Friedrich; Meyer-Simon, Eugen; Michel, Rudolf "Verfahren zur Herstellung von Organosiliziumverbindungen (Continuous manufacture of bis[3-(triethoxysilyl)propyl] tetrasulfide)" Ger. Offen. (1973), DE 2212239 A1 19731004.

Na2S4  +  2 ClC3H6Si(OEt)3  →   S4[C3H6Si(OEt)3]2  +  2 NaCl

சிலசமயங்களில் ஒரு கலவையாக பிற பல்சல்பைடுகளுடன் சோடியம் டெட்ராசல்பைடைப் பயன்படுத்துகிறார்கள். தயோகொல் என்ற பலபடியைத் தயாரிக்கவும் இது பயன்படுகிறது. எத்திலீன் குளோரைடுடனான ஆல்க்கைலேற்றும் வினை இம்முறையில் பங்கேற்கிறது.
Na2S4  +  C2H4Cl2   →   1/n (C2H4)Sx]n  +  2 NaCl
(C2H4)Sx]n (x ~ 4) என்ற தோராயமான வாய்ப்பாட்டால் இத்தகைய சேர்மங்கள் அடையாளப்படுத்தப்படுகின்றன. இவை அமிலங்கள், கரைப்பான்களால் உண்டாகும் தரங்குறைப்பு வினைகளை தீவிரமாக எதிர்க்கின்றன.Sulfides, Polysulfides, and Sulfanes" in Ullmann's Encyclopedia of Industrial Chemistry Ludwig Lange and Wolfgang Triebel, 2000, Wiley-VCH, Weinheim. . 

 மேற்கோள்கள் 


.

பகுப்பு:சோடியம் சேர்மங்கள்
பகுப்பு:கந்தகச் சேர்மங்கள்
பகுப்பு:பாலிசல்பைடுகள்